Δεκατέσσερις αστυνομικοί τέθηκαν σε «καραντίνα», έπειτα από επεισόδιο που σημειώθηκε στην περιοχή της Βούλας, με έναν νεαρό να τους βρίζει και να τους φτύνει.

Όλα ξεκίνησαν χθες το βράδυ όταν ένας 26χρονος -πιθανότατα μεθυσμένος- προκαλούσε φθορές σε ΙΧ στη Βούλα. Στο σημείο έσπευσαν αστυνομικοί ενώ ο νεαρός τους έβριζε και τους έφτυσε.

Οι αστυνομικοί τον μετεφέραν στο ΑΤ Βάρης όπου συνέχισε να φτύνει αστυνομικούς. Αποτέλεσμα -ύστερα από σύσταση του ΕΟΔΥ- οι 14 αστυνομικοί να τεθούν σε καραντίνα μέχρι να διαπιστωθεί αν ο 26χρονος, ο οποίος δήλωσε πως είχε έρθει από Αγγλία, είναι υγιής ή νοσεί από τον Covid-19.

naftemporiki.gr